laion/Wikipedia-Exotic huggingface dataset:
থানচি সদর ইউনিয়ন

থানচি সদর বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন। থানচি সদর ইউনিয়নের আয়তন ৬৯,২১০ একর (২৮০.০৮ বর্গ কিলোমিটার)। ২০১১ সালের আদমশুমারি অনুযায়ী থানচি সদর ইউনিয়নের মোট জনসংখ্যা ৭,৫৯৯ জন। এর মধ্যে পুরুষ ৪,১০২ জন এবং মহিলা ৩,৪৯৭ জন। মোট পরিবার ১,৫৪৭টি। থানচি উপজেলার উত্তরাংশে থানচি সদর ইউনিয়নের অবস্থান। থানচি উপজেলা সদর এ ইউনিয়নে অবস্থিত। এ ইউনিয়নের দক্ষিণে তিন্দু ইউনিয়ন, পশ্চিমে বলিপাড়া ইউনিয়ন ও আলীকদম উপজেলার চৈক্ষ্যং ইউনিয়ন, উত্তরে বলিপাড়া ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন ও মায়ানমারের চিন প্রদেশ অবস্থিত। থানচি সদর ইউনিয়ন থানচি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। ওয়ার্ডভিত্তিক এ ইউনিয়নের গ্রামগুলো হল: ২০১১ সালের আদমশুমারি অনুযায়ী থানচি সদর ইউনিয়নের সাক্ষরতার হার ৩৪.১%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে। মাধ্যমিক বিদ্যালয় থানচি সরকারি উচ্চ বিদ্যালয় প্রাথমিক বিদ্যালয় টিমংপাড়া সরকারি প্রাথমিক বিদ্যালয় থানচি বাজার মডেল সরকারি প্রাথমিক বিদ্যালয় থানচি হেডম্যানপাড়া সরকারি প্রাথমিক বিদ্যালয় নিয়াবুটপাড়া সরকারি প্রাথমিক বিদ্যালয় শাহজাহান পাড়া আল আমিন সরকারি প্রাথমিক বিদ্যালয় থানচি সদর ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস। থানচি সদর ইউনিয়নের মধ্য দিয়ে বয়ে চলেছে সাঙ্গু নদী। থানচি সদর ইউনিয়নের প্রধান বাজার হল থানচি বাজার। বর্তমান চেয়ারম্যান: মাংসার ম্রো থানচি উপজেলা থানচি থানা বান্দরবান জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ২৮ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "গ্রাম ভিত্তিক লোক সংখ্যা - থানচি সদর ইউনিয়ন - থানচি সদর ইউনিয়ন"। thanchisadarup.bandarban.gov.bd। ১২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "মাধ্যমিক বিদ্যালয় - থানচি সদর ইউনিয়ন - থানচি সদর ইউনিয়ন"। thanchisadarup.bandarban.gov.bd। ১২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  "এক নজরে থানচি - থানচি উপজেলা - থানচি উপজেলা"। thanchi.bandarban.gov.bd। ৬ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  "বর্তমান পরিষদ - থানচি সদর ইউনিয়ন - থানচি সদর ইউনিয়ন"। thanchisadarup.bandarban.gov.bd। ১২ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।
আলবুর্‌জ

আলবুর্‌জ (ফার্সি: البرز) উত্তর ইরানের একটি পর্বতমালা। উত্ত-পশ্চিমে আরমেনিয়ার সীমান্ত থেকে শুরু করে কাস্পিয়ান সাগরের দক্ষিণ প্রান্ত পর্যন্ত এবং পূর্বদিকে তুর্কমেনিস্তান ও আফগানিস্তানের সীমান্ত পর্যন্ত এই পর্বতমালা বিস্তৃত। মধ্য প্রাচ্যের বৃহত্তম পর্বত দামাবান্দ এই পর্বতমালায় অবস্থিত। এটি ৫৬০ মাইল (৯০০ কিমি) দীর্ঘ। "Elburz Mountains | Iran, Skiing, Hiking & Climbing | Britannica"। www.britannica.com (ইংরেজি ভাষায়)। ২০২৪-০১-০৫। সংগ্রহের তারিখ ২০২৪-০২-০৮।  উইকিমিডিয়া কমন্সে আলবুর্‌জ সংক্রান্ত মিডিয়া রয়েছে। Maps, Photos and a List of peaks
বাজপাখি

বাজপাখি হলো মাঝারী আকৃতির এক প্রকার শিকারী পাখি। একে ক্ষিপ্রতার প্রতীক মানা হয়। বাজপাখি মূলত তার তীক্ষ্ণদৃষ্টির জন্য খ্যাত। মেয়ে বাজপাখি পুরুষ বাজপাখির চেয়ে আকৃতিতে বড় হয়। পোষ মানিয়ে দিলেই এর আপনার শিকার এর আওতায় হবে বাজপাখি সাধারণত নিজের থেকে ছোট আকৃতির জীবজন্তু যেমন মাছ, মুরগি কাঠবিড়ালী, খরগোশ, ইঁদুর , এমনকি তারা গরুর গোস্ত খেয়ে জীবনধারণ করে। এছাড়াও নিজের থেকে ছোটো আকৃতির পাখি যেমন পায়রা, ঘুঘু ইত্যাদি পাখিও এদের খাদ্যতালিকায় থাকে। বাজপাখির সবচেয়ে বড় আবাসস্থল হলো মধ্য আমেরিকা। এছাড়াও এশিয়াতেও এদের দেখা মেলে। বাংলাদেশে পাখিটি এখন কালেভদ্রে দেখা মেলে। বাংলাদেশ পত্রিকা যুগান্তর বাংলাদেশ প্রতিদিন সংবাদ মাধ্যম
কাস্পিয়ান সাগর

কাস্পিয়ান সাগর আয়তনে অনুসারে পৃথিবীর বৃহত্তম আবদ্ধ জলাশয়। একে পৃথিবীর বৃহত্তম হ্রদ হিসেবে আখ্যায়িত করা হয়েছে যার আয়তন একটি সম্পূর্ণ সাগরের সমান। এ সাগর এশিয়া ইউরোপের মাঝে, ককেসাস পর্বতমালার পূর্বে এবং স্তেপ ও মধ্য এশিয়ার পশ্চিমে অবস্থিত।এর পৃষ্ঠতলীয় ক্ষেত্রফল ৩৭১,০০০ বর্গ কিলোমিটার (১৪৩,২৪৪ বর্গ মাইল) (কারাবোগাজগল উপহ্রদ বাদে) এবং আয়তন ৭৮,২০০ ঘন কিলোমিটার (১৮,৭৬১ ঘন মাইল)।এর লবণাক্ততা প্রায় ১.২% (১২গ্রাম/লিটার) যা অন্যান্য সাগরের এক তৃতীয়াংশ। এটি উত্তরে কাজাখস্তান, পশ্চিমে আজারবাইজান,দক্ষিণে ইরান এবং দক্ষিণ-পূর্বে তুর্কমেনিস্তান ঘিরে আছে।কাস্পিয়ান সাগর সামুদ্রিক মাছের ডিম ও তেল শিল্পের জন্য অধিক পরিচিত।তবে তেল শিল্পের বর্জ্য সাগরে ফেলার কারণে এখানকার জীবের উপর খারাপ প্রভাব পড়ছে। কাস্পিয়ান সাগর উত্তর থেকে দক্ষিণে প্রায় ১,২০০কিমি (৭৫০মাইল) জুড়ে বিস্তৃত, এর গড় প্রশস্ততা ৩২০কিমি (২০০মাইল)।এছাড়া এর পানির পৃষ্ঠ সমুদ্রপৃষ্ঠ থেকে ২৭মিটার (৮৯ ফুট) নিচু এবং দক্ষিণাংশের সমুদ্রতল সমুদ্রপৃষ্ঠ থেকে ১,০২৩মিটার (৩,৩৫৬ ফুট) নিচু। সম্প্রতি কাস্পিয়ান সাগরের ‘আইনগত অবস্থান’ নিয়ে ইরান, রাশিয়া, কাজাখস্তান, তুর্কমেনিস্তান ও আজারবাইজান এ সম্পর্কিত একটি কনভেনশনে সই করে। ইরানের সাবেক স্বৈরশাসক শতকরা ১১ ভাগ সম্পদ নিয়ে সন্তুষ্ট ছিল কিন্তু ইসলামি প্রজাতন্ত্র প্রতিষ্ঠিত হওয়ায় তেহরান তা কখনো মেনে নেয়নি। মধ্যপ্রাচ্যের কাস্পিয়ান সাগরের ২০ ভাগ সম্পদের মালিকানা পাচ্ছে ইরান। সম্প্রতি সই হওয়া কনভনেশনে ২৪টি অনুচ্ছেদ রয়েছে যার মধ্যে সবচেয়ে গুরুত্বপূর্ণ অনুচ্ছেদ হচ্ছে এই সাগরে বাইরের কোনো দেশের সামরিক উপস্থিতি থাকতে পারবে না। এছাড়া এ সাগর দিয়ে বাইরে কোনো দেশ কোনো সামরিক সরঞ্জাম পরিবহন করতে পারবে না। পাশাপাশি সদস্য দেশগুলোর কেউ কাস্পিয়ান সাগরে অবস্থিত নিজেদের কোনো সামরিক ঘাঁটি বাইরের কোনো দেশের কাছে হস্তান্তর করতে পারবে না। van der Leeden, Troise, and Todd, eds., The Water Encyclopedia. Second Edition. Chelsea F.C., MI: Lewis Publishers, 1990, p. 196. "সাগরের ২০ ভাগ"।  Information on history and names of the Caspian Sea Caspian Sea Region Caspian Environment Programme Framework Convention for the Protection of the Marine Environment of the Caspian Sea (2003) Target: Caspian Sea Oil ওয়েব্যাক মেশিনে আর্কাইভকৃত ২৮ আগস্ট ২০০৯ তারিখে John Robb, 2004 Dating Caspian sea level changes
রনদীপ রায়

রনদীপ রায় (জন্ম: ৮ জুন ১৯৯৩) হচ্ছেন একজন ভারতীয় টেলিভিশন অভিনেতা, যিনি ২০১৪ সালে চ্যানেল ভি-এ সম্প্রচারিত ও গুজারিয়া: বদলে চাল দুনিয়ায় কবির সিন্ধিয়া চরিত্রে অভিনয়ের মাধ্যমে অভিনয় জগতে পদার্পণ করেন। ২০১৬ সালে, তিনি স্টার প্লাসে সম্প্রচারিত জনপ্রিয় ধারাবাহিক দিয়া অর বাতি হামে আরিয়ান রাঠী চরিত্রে অভিনয় করেছেন। তিনি কারিনা কাপুর, প্রিয়াঙ্কা চোপড়া, দিশা পাটানি এবং রণবীর সিংয়ের মতো বলিউড অভিনয়শিল্পীদের সাথে বেশ কয়েকটি প্রকল্পে মডেলিং করেছেন। তিনি এ পর্যন্ত প্রায় ১২০টি টেলিভিশন বিজ্ঞাপনে উপস্থিত হয়েছেন। বর্তমানে তিনি সনি টিভিতে প্রচারিত ধারাবাহিক ইয়ে উন দিনো কি বাত হ্যায়ে সমীর মহেশ্বরী নামে প্রধান চরিত্রে অভিনয় করছেন। "Randeep Rai to play the grown-up Chhotu - Times of India"।  Sony's new show Yeh Un Dinon Ki Baat Hai is giving us all the good vibes about the 90s", InUth (by Indian Express Limited), September 8, 2017. উইকিমিডিয়া কমন্সে রনদীপ রায় সংক্রান্ত মিডিয়া রয়েছে। ইন্সটাগ্রামে রনদীপ রায় টুইটারে রনদীপ রায় ফেসবুকে রনদীপ রায় ইন্টারনেট মুভি ডেটাবেজে রনদীপ রায় (ইংরেজি)
মনিষা সাক্সেনা

মনিষা সাক্সেনা (জন্ম: ১২ এপ্রিল) একজন ভারতীয় মডেল ও টেলিভিশন অভিনেত্রী। তিনি এমটিভি ইন্ডিয়ার রিয়ালিটি শো এমটিভি লাভ স্কুল (মৌসুম ১) এ অংশগ্রহণের জন্য পরিচিত। এছাড়াও তিনি বিজ্ঞাপন অভিনয়ে করেছেন। মনিষা দিল্লি বিশ্ববিদ্যালয় থেকে স্নাতক ডিগ্রী অর্জন করেন। বাবা বিমান বাহিনীতে কাজ করার কারণে তার স্কুল জীবন কাটে ভারতের অনেক জায়গায়। ২০১৭ সালে সেট ভারতের পেধারেয়ার পিয়া কি নামক ধারাবাহিকে অভিনয় করেছেন। পরবর্তীতে, তিনি রিস্থা লিকেন হুম নয়া-তে অভিনয় করেছেন। তাঁকে নিয়ে ইন্ডিয়া টুডে পত্রিকায় প্রচ্ছদ করা হয়েছে। "Manisha Delhi couple part ways on MTV Love School"।  "Manisha Saxena in Sony Tv's Rishta Likhenge Hum Naya"। ২০ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  ইন্টারনেট মুভি ডেটাবেজে মনিষা সাক্সেনা (ইংরেজি)
আ ফেয়ারওয়েল টু আর্মস

আ ফেয়ারওয়েল টু আর্মস (ইংরেজি: A Farewell to Arms) আর্নেস্ট হেমিংওয়ে কর্তৃক রচিত একটি যুদ্ধ বিরোধী ইংরেজি উপন্যাস। ১৯২৯ সালে আর্নেস্ট হেমিংওয়ে রচিত একটি প্রায়-আত্মজীবনীমূলক উপন্যাস। উপন্যাসটির অধিকাংশই হেমিংওয়ে তার আরকানস'র পিগটে শ্বশুরবাড়িতে বসে লেখেন। এটি ইংরেজি ভাষায় লেখা সেরা যুদ্ধ উপন্যাসগুলির একটি হিসেবে পরিগণিত। তার লেখা বইয়ের মধ্যে এটি বেশি বিক্রি হয়েছে। উপন্যাসটি প্রথম বিশ্বযুদ্ধে ইতালীয় সেনাবাহিনীতে একজন অ্যাম্বুলেন্স চালক হিসেবে কর্মরত মার্কিন লেফটেন্যান্ট ফ্রেডেরিক হেনরি চরিত্রটির দৃষ্টিকোণ থেকে রচিত হয়েছে। প্রথম বিশ্বযুদ্ধকে নিয়ে লেখা একটি প্রেমের উপন্যাস এটি। উপন্যাসের প্রধান চরিত্র ফ্রেডারিক হেনরি ইতালীয় সেনাবাহিনীর মেডিকেল কোরে কাজ করে। চিকিৎসার কাজ করতে গিয়ে তার সাথে পরিচয় হয় নার্স ক্যাথরিন বার্কলের। একে অপরের প্রেমে পড়ে যায়। এক রাতে যুদ্ধচলাকালিন সময়ে গুরুত্বরভাবে জখম হন। হাসপাতালে ভর্তি হয়ে পুনরায় ক্যথরিনের সাথে দেখা হয় এবং সুন্দর দিন কাটাতে থাকে। এরমধে হেনরিকে চলে যেতে হয় যুদ্ধক্ষেত্রে। সেই সময় ক্যাথরিন সন্তানস্মভবা হন। যুদ্ধক্ষেত্র পালিয়ে হেনরি ক্যাথরিনের কাছে চলে আসে। কিন্তু পালিয়েই বিপদে পড়ে। কারণ, ধরা পড়লেই হয়তো বা মৃত্যুদণ্ডে দণ্ডিত হতে হবে।তখন তারা দুজনে পোল্যান্ডে চলে যান। অবশেষে ক্যাথরিন মারা যায় সন্তান প্রসব করতে গিয়ে। বইটির বাংলা ভাষাতে প্রথম অনুদিত হয় ১৯৬০-এর দশকে। অনুবাদ করেন অধ্যাপক কাম্রুল ইসলাম প্রকাশক মাওলা ব্রাদার্স। অনুবাদের নাম দেয়া হয় 'আর যুদ্ধ নয়'। মূল বইয়ের নামে নাম রেখে সেবা প্রকাশনী থেকে ১৯৮৮ সালেও এটি প্রকাশিত হয়েছিল। অনুবাদ করেন নিয়াজ মোরশেদ। এটা দ্বিতীয় প্রকাশ হয় ২০০২ সালে। বইটির প্রকাশক কাজী আনোয়ার হোসেন এবং প্রচ্ছদ পরিকল্পনা করেছেন আসাদুজ্জামান। Mellow (1992), 378 Wagner-Martin, Linda; Reynolds, Michael (২০০০)। "Ernest Hemingway 1899-1961: A Brief Biography"। A Historical Guide to Ernest Hemingway। New York: Oxford University Press। পৃষ্ঠা 31। আইএসবিএন 0-19-512151-1।
বে সুজি

বে সু-জি (কোরীয়: 배수지, ইংরেজি: Bae Suzy; জন্ম: ১০ অক্টোবর ১৯৯৪; বে সুজি অথবা শুধুমাত্র সুজি নামে সুপরিচিত) হলেন একজন দক্ষিণ কোরীয় গায়িকা, অভিনেত্রী এবং মডেল। তিনি জেওয়াইপি এন্টারটেইনমেন্টের অধীনে মিস এ গ্রুপের সদস্য ছিলেন। তিনি টেলিভিশন ধারাবাহিক ড্রিম হাইয়ের (২০১১) মাধ্যমে অভিনেত্রী হিসেবে অভিষেক করেছিলেন এবং গু ফ্যামিলি বুক (২০১৩), আনকন্ট্রোলেবলি ফন্ড (২০১৬), ওয়াইল ইউ ওয়্যার স্লিপিং (২০১৭), ভাগাবন্ড (২০১৯), স্টার্ট আপ (২০২০) এবং আনার (২০২২) মতো ধারাবাহিকে অভিনয় করেছেন। তিনি আর্কিটেকচার ১০১ (২০১২) চলচ্চিত্রে অভিষেক করেছিলেন। চলচ্চিত্রে তার সফল অভিষেকের পর থেকে, তিনি তার নিজ দেশে "জাতির প্রথম ভালোবাসা" হিসেবে প্রশংসিত হয়েছেন। ১৯৯৪ সালের ১০ই অক্টোবর তারিখে, দক্ষিণ কোরিয়ার গুয়াংজুর বুক জেলায় বে ওয়ান-ইউং এবং জং হিউন-সুকের ঘরে জন্মগ্রহণ করেছেন। তার একটি বড় বোন এবং একটি ছোট ভাই রয়েছে। তিনি স্কুল অব পারফর্মিং আর্টস সিউলে পড়াশোনা করেছিলেন এবং ২০১৩ সালে স্নাতক সম্পন্ন করেছেন। অভিষেকের পূর্বে, তিনি একজন অনলাইন শপিং মডেল ছিলেন। "Suzy hurt by expectations"। koreajoongangdaily.joins.com (ইংরেজি ভাষায়)। জুলাই ৩০, ২০১৩। জুন ৪, ২০২০ তারিখে মূল থেকে আর্কাইভ করা। সংগ্রহের তারিখ অক্টোবর ৩০, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Korean stars dubbed 'Nation's first love'"। kpopherald.koreaherald.com। জুন ১১, ২০১৬ তারিখে মূল থেকে আর্কাইভ করা। সংগ্রহের তারিখ অক্টোবর ৩০, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) voguedigital (জুন ৫, ২০২০)। "수지의 숨겨진 이미지 | 보그 코리아 (Vogue Korea)"। Vogue Korea (কোরীয় ভাষায়)। সেপ্টেম্বর ২৪, ২০২০ তারিখে মূল থেকে আর্কাইভ করা। সংগ্রহের তারিখ অক্টোবর ৩০, ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Russell, Mark (এপ্রিল ২৯, ২০১৪)। K-Pop Now!: The Korean Music Revolution। Tuttle Publishing। Tuttle। পৃষ্ঠা 96। আইএসবিএন 978-1-4629-1411-1। মে ২৭, ২০১৬ তারিখে মূল থেকে আর্কাইভ করা। সংগ্রহের তারিখ অক্টোবর ২৯, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) 뭇 남성 사로잡은 첫사랑 아이콘 미쓰에이 수지। The Donga Ilbo (কোরীয় ভাষায়)। ডিসেম্বর ২০১২। ডিসেম্বর ২, ২০১২ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) 미쓰에이 수지 데뷔 전 쇼핑몰 모델 활동…사진봤더니 [miss A's Suzy shopping mall model past photos revealed]। The Donga Ilbo (কোরীয় ভাষায়)। ডিসেম্বর ১৭, ২০১০। এপ্রিল ২, ২০১৫ তারিখে মূল থেকে আর্কাইভ করা। সংগ্রহের তারিখ মার্চ ২৩, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Teen Starlets Finish High School"। The Chosun Ilbo। ফেব্রুয়ারি ৮, ২০১৩। ফেব্রুয়ারি ১১, ২০১৩ তারিখে মূল থেকে আর্কাইভ করা। সংগ্রহের তারিখ মে ৩, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইটো টেক্কো

ইটো টেক্কো হচ্ছে পৃথিবীর প্রাচীনতম ধাতবকর্মের কোম্পানি যা ১১৮৯ সালে প্রতিষ্ঠিত হয়। এটি জাপানের ইয়ামাগাতা প্রশাসনিক অঞ্চলের ৎ্সুরুওকা নগরিতে অবস্থিত। ইটো আয়রনওয়ার্কস কোং লিমিটেড হচ্ছে বর্তমান কোম্পানির নাম এবং এর প্রধান ক্রেতা সংস্থা হচ্ছে: হিটাচি হাই-টেক সল্যুশন কোং লিমিটেড কুরিমটো আয়রন ওয়ার্কস কোং লিমিটেড মোটোয়ামা সিসাকুশো কোং লিমিটেড টহকু মেশিনারি ওয়ার্কস কোং লিমিটেড ইত্যাদি। প্রাচীনতম কোম্পানির তালিকা http://pop-japan.com/culture?cultureID=129 https://translate.google.com/translate?sl=ja&tl=en&js=y&prev=_t&hl=en&ie=UTF-8&u=https%3A%2F%2Fwww.itotekko.co.jp%2F&edit-text=&act=url Company website in Japanese
সুব্রত (অভিনেতা)

শাহরুখ ফারদিন সুব্রত হলেন একজন বাংলাদেশী চলচ্চিত্র অভিনেতা। সুব্রত ১৯৮৫ সালে মহম্মদ হান্‌নান পরিচালিত রাই বিনোদিনী দিয়ে চলচ্চিত্রে আত্মপ্রকাশ করেন। পরবর্তীতে একই পরিচালকের মালা বদল ও মাইয়ার নাম ময়না চলচ্চিত্র দিয়ে বাংলাদেশী চলচ্চিত্রে শক্ত অবস্থান গড়ে তুলেন। প্রধান চরিত্রে তার অভিনীত অন্যান্য উল্লেখযোগ্য চলচ্চিত্র হল নারায়ণ ঘোষ মিতা পরিচালিত হারানো সুর (১৯৮৭), রফিকুল বারী চৌধুরী পরিচালিত চণ্ডীদাস ও রজকিনী (১৯৮৭), এফ কবির চৌধুরী পরিচালিত তালা চাবি, কামরুজ্জামান পরিচালিত সততা, মোস্তফা আনোয়ার পরিচালিত পুষ্পমালা, ইবনে মিজান পরিচালিত নাগজ্যোতি ও সাগর কন্যা। আশির দশক থেকে সুব্রত বাংলা সিনেমার জনপ্রিয় একজন অভিনেতা হিসাবে পরিচিত। তিনি তার দক্ষ অভিনয় দারা বহু জনপ্রিয় ছবি উপহার দিয়েছেন। তিনি অভিনয় জীবনে তার সহ অভিনেতা দোয়েলের সাথে প্রেমে জড়িয়ে জান, পরবর্তীতে ১৯৮৮ সালে তারা বিবাহ বন্ধনে আবদ্ধ হন। তাদের সংসার জীবনে দুটি সন্তান রয়েছে। তাদের কন্যা সন্তান প্রার্থনা ফারদিন দীঘি ইতিমধ্যে বাংলা সিনেমার একজন শিশু চরিত্রে জনপ্রিয়তা লাভ করেছেন। হৃদয় জুড়ে (২০২০) মেয়েটি এখন কোথায় যাবে (২০১৭) এক পলকের দেখা (২০১৭) ভালোবাসা ১৬ আনা (২০১৭) রাজনীতি (২০১৭) অস্তিত্ব (২০১৬) বসগিরি (২০১৬) সম্রাট (২০১৬) ভালোবাসাপুর (২০১৬) রানা পাগলা দ্য মেন্টাল (২০১৬) মাটির পরী (২০১৬) কত স্বপ্ন কত আশা (২০১৬) রুদ্র দ্য গ্যাংস্টার (২০১৬) লাল সবুজের সুর (২০১৬) ভোলা তো যায় না তারে (২০১৬) ভালোবাসার চ্যালেঞ্জ (২০১৫) মনের অজান্তে (২০১৫) অচেনা হৃদয় (২০১৫) রোমিও বনাম জুলিয়েট (২০১৫) রাজা বাবু (২০১৫) মা বাবা সন্তান (২০১৫) অশান্ত মেয়ে (২০১৫) ক্ষনিকের ভালোবাসা (২০১৪) হিটম্যান (২০১৪) ভালোবাসলে দোষ কি তাতে (২০১৪) ক্ষোভ (২০১৪) ৭১-এর সংগ্রাম (২০১৪) তবুও ভালোবাসি (২০১৩) ভালোবাসা আজকাল (২০১৩) তোমার মাঝে আমি (২০১৩) জোর করে ভালোবাসা হয় না (২০১৩) পূর্ণদৈর্ঘ্য প্রেম কাহিনী (২০১৩) ভালোবাসার রঙ (২০১২) বাজারের কুলি (২০১২) দুর্ধর্ষ প্রেমিক (২০১২) অস্ত্র ছাড়ো কলম ধর (২০১১) বলো না তুমি আমার (২০১০) জমিদার (২০১০) প্রেম কয়েদী (২০০৯) অভিশপ্ত রাত (২০০৯) মনে বড় কষ্ট (২০০৯) পিরিতির আগুন জ্ৱলে দ্বিগুন (২০০৯) কে আমি (২০০৯) রাস্তার ছেলে (২০০৯) মন ছুঁয়েছে মন (২০০৯) ১ টাকার বউ (২০০৮) চন্দ্রগ্রহণ (২০০৮) আমার প্রাণের স্বামী (২০০৭) - নেতা চাচ্চু (২০০৬) দাদীমা (২০০৬) কোটি টাকার কাবিন (২০০৬) পিতার আসন (২০০৬) আগুন আমার নাম (২০০৫) মমতাজ (২০০৫) ভাইয়ের শত্রু ভাই (২০০৪) কঠিন সীমার (২০০৩) "এখনো সুব্রত"। বিএমডিবি। ৪ এপ্রিল ২০১৫। সংগ্রহের তারিখ ১১ ফেব্রুয়ারি ২০১৮।  বাংলা মুভি ডেটাবেজে সুব্রত ইন্টারনেট মুভি ডেটাবেজে সুব্রত (ইংরেজি)
হবিগঞ্জ সরকারি মহিলা কলেজ

হবিগঞ্জ সরকারি মহিলা কলেজ হবিগঞ্জ সদরে অবস্থিত একটি শিক্ষা প্রতিষ্ঠান। এটি হবিগঞ্জ পৌরসভার ৭ নং ওয়ার্ডে অবস্থিত। কলেজটি সরকারি ভাবে পরিচালিত হয়ে আসছে। হবিগঞ্জ সরকারি মহিলা কলেজ, ডাক ও জেলা-হবিগঞ্জ। কলেজটি তিন তলা বিশিষ্ট। মূল ভবন ০১ টি, একাডেমিক ভবন-০১ টি ও ৪ তলা বিশিষ্ট ছাত্রী নিবাস ০১ টি। ১ নভেম্বর ১৯৮৫ খ্রিষ্টাব্দে কলেজটি বেসরকারি ভাবে স্থাপিত হয়। পরবর্তীতে ৫ এপ্রিল ১৯৯৭ খ্রিষ্টাব্দে কলেজটি জাতীয়করণ করা হয়। ছাত্র-ছাত্রীর সংখ্যা (শ্রেণীভিত্তিক) একাদশ শ্রেণী-৩৬৪ জন দ্বাদশ শ্রেণী-৪৬৪ জন ডিগ্রী-১ম বর্ষ-১৭৭ জন        ২য় বর্ষ-১৫১ জন        ৩য় বর্ষ-১০৬ জন। শিক্ষাবৃত্তি একাদশ ও দ্বাদশ শ্রেণীর মোট উপবৃত্তি পাওয়া ছাত্রীর সংখ্যা -২৫০ জন। ২০১১ সালের উচ্চ মাধ্যমিক পরীক্ষায় দুই জন ছাত্রী জিপিএ - ৫ পেয়ে উত্তীর্ণ হয়েছে। "হবিগঞ্জ সরকারি মহিলা কলেজ | হবিগঞ্জ জেলা | হবিগঞ্জ জেলা" (ইংরেজি ভাষায়)। ২০১৮-০২-০৩ তারিখে মূল থেকে আর্কাইভ করা। সংগ্রহের তারিখ ২০১৮-০২-০৯।
যাজি বিটজ

যাজি বিটজ (জন্ম জুন ১, ১৯৯১) হলেন একজন জার্মান বংশোদ্ভূত, মার্কিন অভিনেত্রী, যিনি হাস্যরস দৃশ্যকাব্যের মার্কিন চলচ্চিত্র আটলান্টা'তে "ভ্যানেসা" নামক ভূমিকাটির জন্য সবচেয়ে বেশি পরিচিত। এছাড়াও ২০১৬ সালে, তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর হাস্যরস দৃশ্যকাব্যের সাহিত্য সংকলনমূলক ধারাবাহিক ইজি এ আবির্ভূত হয়েছেন। বিটস, ২০১৮ সালে মুক্তি পেতে যাওয়া কল্পবিজ্ঞান দৃশ্যকাব্য সমৃদ্ধ জনপ্রিয় মার্কিন চলচ্চিত্র ডেডপুল ২-এ জনপ্রিয় প্রকাশনা সংস্থ্যা মার্ভেল কমিকস এর একটি চরিত্র নিসা টুরম্যান / ডমিনো ভূমিকায় অভিনয় করেছেন। বিটজের জন্ম, ১৯৯১ সালের ১লা জুন তথা শনিবার, জার্মানির রাজধানী বার্লিন শহরে। তার জার্মান পিতা একজন আসবাবপত্র নির্মাতা এবং তার আফ্রিকা-মার্কিন একজন সমাজ সেবক। শিশুকাল থেকেই বিভিন্ন কমিউনিটি নাট্যমঞ্চ এবং স্থানীয় মঞ্চায়নে অভিনয় করার কারণে, যাজি তার গ্রেড স্কুলে এর মধ্যে আনন্দ খুজে পেয়েছিলেন এবং একজন মেয়ে হিসেবে অভিনয় করার মাধ্যমে বেড়ে উঠেন। যাজি নিউ ইয়র্ক শহরের ম্যানহাটন পৌরসভার উত্তর অঞ্চলে অবস্থিত আপটাউন-এ লালিত-পালিত হন, সেখানে অবস্থিত তাদের বাসভবনে তার পিতা-মাতার সাথে ইংরেজি এবং জার্মান উভয় ভাষাতেই ভাবের আদান প্রদান করার মাধ্যমে। তিনি "মস্কোটা নিউ স্কুল", দ্য হার্লেম স্কুল অব আর্টস এবং লাগার্ডিয়া আর্টস হাই স্কুল থেকে প্রশিক্ষন গ্রহণ করেন। তিনি নিউ ইয়র্ক রাজ্যের সারাটোজা শহরে অবস্থিত স্কিডমোর কলেজ-এ পড়াশোনা করেন, যেখান থেকে তিনি ফরাসী ভাষায় একটি স্নাতক ডিগ্রী অর্জন করেন। বিটজ বর্তমানে নিউ ইয়র্ক শহরের ম্যানহাটন পৌরসভার উত্তর অংশে অবস্থিত হার্লেম নামক স্থানে বসবাস করছেন, যেখানে তিনি কয়েকটি নিউ ইয়র্ক-ভিত্তিক চলচ্চিতে কাজ করছেন। তিনি মার্কিন এবং জার্মানের দ্বৈত নাগরিকত্বের অধিকারী। Pulia, Shalayne (ডিসেম্বর ২, ২০১৬)। "Atlanta's Gorgeous Breakout Star Zazie Beetz: 'For So Long I Thought I Was Ugly'"। InStyle। আইএসএসএন 1076-0830। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Friedlander, Whitney (জুলাই ২, ২০১৫)। "Donald Glover's FX Pilot 'Atlanta' Adds More Leads"। Variety।  Nellie Andreeva। "Netflix Sets Joe Swanberg Anthology Series 'Easy'"। Deadline।  "Zazie Beetz: Atlanta In Brooklyn"। NPR। সংগ্রহের তারিখ ১৫ আগস্ট ২০১৭।  Shiffman, Allyson (সেপ্টেম্বর ৬, ২০১৬)। "Zazie Beetz Talks Donald Glover's New TV Series 'Atlanta'"। Nylon। আইএসএসএন 1524-1750। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About - Zazie Beetz"। Zazie Beetz। ১৩ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৭।  "Bio + Contact"। Zazie Beetz। ২১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৭।  "Zazie Beetz | Biography and Filmography"। Hollywood.com। ১ জুলাই ২০১৬। সংগ্রহের তারিখ ১৫ আগস্ট ২০১৭।  দাপ্তরিক ওয়েবসাইট ইন্টারনেট মুভি ডেটাবেজে যাজি বিটজ (ইংরেজি)
রস ডানকান

জন রস ফ্রেডরিক ডানকান (ইংরেজি: Ross Duncan; জন্ম: ২৫ মার্চ, ১৯৪৪) কুইন্সল্যান্ডের হারস্টোন এলাকায় জন্মগ্রহণকারী প্রথিতযশা অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে কুইন্সল্যান্ড ও ভিক্টোরিয়ার প্রতিনিধিত্ব করেছেন রস ডানকান। দলে তিনি মূলতঃ ফাস্ট-মিডিয়াম সিম বোলারের দায়িত্ব পালন করতেন। ১৯৭১ সালে অস্ট্রেলিয়ার পক্ষে একটিমাত্র টেস্টে অংশগ্রহণের সুযোগ ঘটে তার। ১৯৬৪-৬৫ মৌসুম থেকে ১৯৭০-৭১ মৌসুম পর্যন্ত কুইন্সল্যান্ড এবং ১৯৭১-৭২ মৌসুম থেকে ১৯৭২-৭৩ মৌসুম পর্যন্ত ভিক্টোরিয়ার প্রতিনিধিত্ব করেন। ডিসেম্বর, ১৯৭০ সালে মেলবোর্নে ভিক্টোরিয়ার বিপক্ষে নিজস্ব সেরা ৮/৫৫ ও ৫/৭০ লাভ করেন। নিজের সেরা দিনগুলোয় ভয়ঙ্করভাবে বলকে সুইং করানোয় সক্ষম ছিলেন। ১৯৭০-৭১ মৌসুমের অ্যাশেজ সিরিজে অংশ নেয়ার জন্য ইংল্যান্ড দল অস্ট্রেলিয়া সফরে আসে। ভিক্টোরিয়ার সদস্যরূপে দ্বিতীয় প্রস্তুতিমূলক খেলায় অংশ নেয়ার পর মেলবোর্নে সিরিজের পঞ্চম টেস্টে অভিষেক হয় তার। আঘাতগ্রস্ত গার্থ ম্যাকেঞ্জি’র স্থলাভিষিক্ত হন তিনি। দূর্ভাগ্যবশতঃ ব্যাট হাতে মাত্র তিন রান তুলতে সমর্থ হন। প্রথম ইনিংসে ৩০ রান খরচ করলেও কোন উইকেট লাভে সক্ষম হননি। দ্বিতীয় ইনিংসে ব্যাট কিংবা বল করেননি। এমনকি কোন ক্যাচও তালুবন্দী করতে পারেননি। ষষ্ঠ টেস্টে ডেনিস লিলি তার জায়গায় অন্তর্ভুক্ত হলে তিনি দল থেকে বাদ পড়েন। ঐ বছর শেষে ভিক্টোরিয়ায় চলে যান। এরপর আর একটিমাত্র মৌসুমে প্রথম-শ্রেণীর ক্রিকেটে অংশ নেন। ১৯৭১-৭২ মৌসুমে গ্যারি সোবার্সের নেতৃত্বাধীন বহিঃর্বিশ্ব একাদশের বিপক্ষে অস্ট্রেলিয়ার সদস্য হিসেবে খেলেন। Victoria v Queensland, 1970-71 অ্যালেন থমসন ডানকান ফ্লেচার এক টেস্টের বিস্ময়কারী অস্ট্রেলীয় টেস্ট ক্রিকেটারদের তালিকা ইএসপিএনক্রিকইনফোতে রস ডানকান (ইংরেজি) ক্রিকেটআর্কাইভে রস ডানকান (সদস্যতা প্রয়োজনীয়) (ইংরেজি)
কুজেন্দ্র লাল ত্রিপুরা

কুজেন্দ্র লাল ত্রিপুরা (জন্ম: ৪ নভেম্বর ১৯৬৩) বাংলাদেশের খাগড়াছড়ি জেলার আওয়ামী লীগের রাজনীতিবিদ। কুজেন্দ্র পার্বত্য খাগড়াছড়ি আসনের সাবেক সাংসদ এবং পার্বত্য চট্টগ্রাম বিষয়ক মন্ত্রণালয়ের সাবেক প্রতিমন্ত্রী ছিলেন। ২০২৪ সালে বাংলাদেশে সংঘটিত স্বৈরাচার বিরোধী অসহযোগ আন্দোলনের প্রেক্ষিতে দ্বাদশ জাতীয় সংসদ ও হাসিনার মন্ত্রীসভা বিলুপ্ত হলে কুজেন্দ্র সংসদ সদস্য পদ ও মন্ত্রিত্ব হারান। কুজেন্দ্র লাল ত্রিপুরার জন্ম ১৯৬৩ সালের ৪ নভেম্বর খাগড়াছড়ি জেলায়। তিনি বি.এ. ডিগ্রি লাভ করেছেন। তিনি ত্রিপুরী সম্প্রদায়ের যা বাংলাদেশের 'ত্রিপুরা' নামে পরিচিত। কুজেন্দ্র লাল ত্রিপুরা বাংলাদেশ আওয়ামী লীগের প্রার্থী হিসাবে ২০১৪ সালে খাগড়াছড়ি জেলা থেকে সংসদ সদস্য নির্বাচিত হয়েছিলেন। ৮ই ফেব্রুয়ারি ২০১৮ ইং তাকে প্রত্যাবাসন শরণার্থী এবং অভ্যন্তরীণ বাস্তুচ্যুত ব্যক্তিদের পুনর্বাসনের বিষয়ে টাস্কফোর্সের চেয়ারম্যান করা হয়। এই চেয়ারম্যান পদটি প্রতিমন্ত্রির পদমর্যাদা সম্পন্ন । এর আগে তিনি খাগড়াছড়ি পার্বত্য জেলা পরিষদের "চেয়ারম্যান" হিসাবে ২০১০ থেকে ২০১৩ পর্যন্ত দায়িত্ব পালন করেছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২৩৩। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "সেনাবাহিনীর শীর্ষ পদে রদবদল"। ডয়েচে ভেলে। সংগ্রহের তারিখ ৬ আগস্ট ২০২৪।  "মন্ত্রিসভা বিলুপ্ত"। দৈনিক ইত্তেফাক। ৫ আগস্ট ২০২৪। সংগ্রহের তারিখ ৬ আগস্ট ২০২৪।  "জাতীয় সংসদ বিলুপ্ত ঘোষণা রাষ্ট্রপতির"। দৈনিক কালের কন্ঠ। ২০২৪-০৮-০৬। সংগ্রহের তারিখ ২০২৪-০৮-১৪।  মাননীয় সংসদ সদস্য কুজেন্দ্র লাল ত্রিপুরা ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
মাটির ঔদক ধর্মাবলি

ভূত্বকের উপরিস্থিত মাটির অভ্যন্তরের ফাঁকা স্থানগুলো বায়ু ও পানি দ্বারা পূর্ণ থাকে। ফলে, মাটির প্রকৌশলগত গুণাগুণ বিশ্লেষণে প্রবাহী বলবিদ্যার সাহায্য নেয়া হয়। মাটির অভ্যন্তরস্থ ফাঁকা স্থানসমূহে স্থির বা প্রবহমান পানির ধারার মাটির গুণাগুণে ব্যাপকভাবে পরিবর্তন আনে। পানি সংবলিত মাটির ধর্মাবলিকে মাটির ঔদক ধর্মাবলি বলা হয়। মাটিতে পানি থাকলে পরে মাটির বৈশিষ্ট্য এত বিচিত্র ধর্ম লাভ করে যে, মৃত্তিকা বলবিদ্যার জনক জনাব টারজাঘি বলেন যে, মাটিতে পানির উপস্থিতি না থাকলে মৃত্তিকা বলবিদ্যা অধ্যয়ন করবার প্রয়োজন পড়তো না। মাটির মধ্য দিয়ে পানি প্রবাহের ক্ষেত্রে মাটির ভেদ্যতা, মাটির কার্যকরী চাপ, প্রবাহ জালিকা ইত্যাদি বৈশিষ্ট্যকে মাটির ঔদক ধর্মাবলি হিসেবে পাঠ করা হয়। মাটির মধ্যকার শূন্যস্থানের ভেতর দিয়ে পানি বা কোন তরলের প্রবাহিত হবার ধর্মকে ভেদ্যতা বলা হয়। এটি মাটির অন্যতম গুরুত্বপূর্ণ ঔদক ধর্ম। কোন অবকাঠামো যে মাটির উপর অবস্থিত, তার অন্তর্স্থিত পানির প্রবাহের হার কম-বেশি হলে, তথা ভেদ্যতার মান আদর্শ মানের চেয়ে কম বেশি হলে, পানির অধিক চোয়ানোর ফলে মাটির শক্তিমাত্রা পরিবর্তিত হতে পারে। ফলত, ঐ কাঠামো ধ্বসে পড়তে পারে। যে মাটির মধ্য দিয়ে পানি প্রবাহিত হতে পারে, সে মাটিকে ভেদ্য মাটি বলে। আর পানি প্রবাহিত হতে না পারলে তাকে অভেদ্য মাটি বলে। সাধারণত, বড় বড় পাথুরে কণা সংবলিত মাটির ভেদ্যতা অনেক বেশি হয়, এবং কর্দমাক্ত এটেল মাটির ভেদ্যতা সবচেয়ে কম হয়। ১৮৫৬ সালে বিজ্ঞানী ডার্সি কতকগুলো পরীক্ষণের উপর ভিত্তি করে তার বিখ্যাত 'ডার্সির সূত্র' প্রকাশ করেনঃ ' মাটির ভিতর দিয়ে তরল পদার্থের প্রবাহের গতিবেগ মাটির ঔদক ঢালের সমানুপাতিক।' অর্থাৎ, v varies as i বা, v= ki এখানে, v= বেগ k= ভেদ্যতার সহগ i= ঔদক ঢাল ভেদ্যতার সহগকে k দ্বারা প্রকাশ করা হয়। এর এককঃ m/s. বিশিষ্ট বিজ্ঞানী এলেন হ্যাজেন তার অভিজ্ঞতালব্ধ নিম্নোক্ত সূত্রটি প্রদান করেছেনঃ k= CD^2 এখানে, k= ভেদ্যতার সহগ C= ধ্রুবক (এর মান সাধারণত ১০০ ধরা হয়) D(10) = গোলকাকার মৃত্তিকা কণার কার্যকরী আকার (এই সূত্রের জন্য D(10) এর মান অবশ্যই সেন্টিমিটার এ নিতে হবে)